Jean-Pol Grandmont

[vignette|226x226px|Foto d' lu, e [1979.]]
**Jean-Pol Grandmont**, c' est on fotografe, årtisse, diccionairî eyet waloneu. Il a nexhou li 9 di djulete 1948, a Forire. 

## Biyografeye

### Cårire
**Jean-Pol Grandmont** a crexhou ewou çk' on cåzéve sovint e walon, mins c' ît sovint amon les viyès djins. Come di djusse, i fåt djåzer e francès po esse veyou do bon costé.

Après awè studyî deus anêyes a Brussele, **Jean-Pol Grandmont** a bouté come oficî d' police djudiciaire etur 1970 eyet 1974. A pårti d' ciste anêye la, il a ovré å S.H.A.P.E. disk' e 1980, todi come oficî d' police djudiciaire. Pindant 24 ans, il a werké come penleu djudiciaire disk' a s' pinsion.[vignette|'''Jean-Pol Grandmont''' si trouve a droete, å drî-plan. Li fotografeye a stî saetcheye tins d' on raploû di [Li Rantoele, e 2000.|gauche|144x144px]]

### Lingaedje walon
Dispu 1989, **Jean-Pol Grandmont** boute pol walon tot-z atôtchant les dierins cåzeus d' Forire. Il a cmincî pa askepyî ene lisse di mots avou leus ratournaedjes e francès. Avou ça, i mete so les fis on motî d' ès viyaedje.

E 1996, li diccionairî a pårticipé å raploû adjinçné pa Lucyin Mahin, å Noû Lovén, avou Chantal Denis, Thierry Dumont, Michel Francard, Dominique Heymans, Joseph Lahaye, Bernard Louis, Charles Massaux eyet Pierre Otjacques. Sacwants d' ses tecses ont stî rprindous dins Li Rantoele, a pårti do limero 36, el ci po l' ivier 2005-2006.

**Jean-Pol Grandmont** est l' oteur do motî d' Forire eplaidî sol waibe Freelang. I l' a metou so les fis e 2001 eyet tertos po daler po rén. Å moes d' setimbe 2004, a l' atake d' ès pinsion, i s' a metou a ses passions&nbsp;: les lives, el biyolodjeye, el diyalectolodjeye, li gnomonike, li fotografeye ey el muzike. Tot rwaitant l' biyolodjeye, l' ancyin oficî a rexhou on motlî so les tchampions di Beldjike.

Li fotografe a ratourné *[[Li Ptit Prince (roman)|Le Petit Prince]]*, roman scrît pa Antoine de Saint-Exupéry. La eto k' il a aspalé Lucyin Mahin pol ratournaedje e francès d' Eviè Nonne.

## Fotografeye
**Jean-Pol Grandmont** si mete eto al fotografeye. Ses imådjes sont, nouv côps so dijh, e rapoirt avou l' tuzance ey el patrimoenne del Walonreye.

I mete ses fotografeyes sol Daegntoele, foiravant so les Commons u co so Flickr. Il a documinté bråmint des plaeces, monumints, payizaedjes ey elemints del biyovaryisté. Ses imådjes sont sovint uzêyes po des årtikes sol patrimoenne walon.

Imådje:Jean-Pol Grandmont.JPG|lien=Fichier:Jean-Pol_Grandmont.JPG| Ès-n' otoportrait.
Imådje:0 Affiche exposition Havré 17-10-2021.JPG|lien=Fichier:0_Affiche_exposition_Havré_17-10-2021.JPG| L' afitche d' ene espôzucion, a Avrè, e 2021.  
Imådje:Motî-è-Walon-dForîre.jpg|lien=Fichier:Motî-è-Walon-dForîre.jpg| Li coviete do motî d' Forire.
Imådje:Havré JPG06.jpg|lien=Fichier:Havré_JPG06.jpg| On cadran solaire avou ene macsime e walon datant do vintinme sieke, scrîte e walon.
Imådje:Tournai JPG002.jpg|Ene foto del catedråle di Tornè.

E 2011, **Jean-Pol Grandmont** a wangnî, avou des ôtès sakîs, on pris do *Wiki Loves Monuments* po ene di ses fotos, dins l' categoreye rwaitant l' Beldjike. Troes ôtes di ses ovraedjes ont stî bén metous dins l' clasmint.
Imådje:0_La_Hestre_-_Drève_de_Mariemont_(1).jpg|lien=Fichier:0_La_Hestre_-_Drève_de_Mariemont_(1).jpg|alt=Longue allée d'arbres en automne.| Li dreve di Marimont..
Imådje:0_Château_d'Havré_(3).JPG|lien=Fichier:0_Château_d'Havré_(3).JPG|alt=Ruines du château en hiver : ciel bleu mais neige et douves gelées où se dandinnent oies blanches et bernaches.| Li tchestea d' Avrè, k' est on bastimint classé..
Imådje:0_La_Bruyère_(Beauvechain)_-_Ferme_de_Wahenge_(1).JPG|lien=Fichier:0_La_Bruyère_(Beauvechain)_-_Ferme_de_Wahenge_(1).JPG|alt=En bord de prés et champs, sur fond de forêt, imposants bâtiments en briques roses avec grange monumentale et tour proche.| Li cinse di Wahindje.


## Referinces eyet sourdants
**Cist årtike ci, c' est on ratournaedje vinant do [[:fr:Jean-Pol Grandmont|Wikipedia]]** **[[:fr:Jean-Pol Grandmont|francès-cåzant]].**